ישיבת מליאה, כנסת 23, פרוטוקול מספר 45, 2020-06-23 00:00

יריב לוין: חברות וחברי הכנסת, היום יום שלישי, א' בתמוז התש"ף, 3 ביוני 2020.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת מסקנות ועדת הפנים והגנת הסביבה בעקבות דיון מהיר בהצעתו של חבר הכנסת ינון אזולאי בנושא:

ירדנה מלר-הורוביץ: השארת עצורים כבולים ברגליהם גם בעת הדיון בבית המשפט.

ירדנה מלר-הורוביץ: תודה.

יריב לוין: תודה רבה.

יריב לוין: חברות וחברי הכנסת, אנחנו עוברים לנאומים בני דקה.

יריב לוין: ראשון הדוברים, חבר הכנסת עופר כסיף – לא נמצא; חבר הכנסת ווליד טאהא – לא נמצא.

יריב לוין: חבר הכנסת משה אבוטבול – תמיד איתנו כאן.

יריב לוין: בבקשה.

משה אבוטבול: אדוני היושב-ראש, כנסת נכבדה, אנחנו חייבים לדעת שלמרות שטף העניינים שלנו והטיפול במה קורה כאן בארץ, אם זה הקורונה והמשבר הכלכלי ודברים כאלה, אסור לנו שלא להביט על מה קורה בגולה הדוויה, מה קורה אצל אחינו שנמצאים בכל מיני מקומות בעולם.

משה אבוטבול: מפעם לפעם אני מעדכן את אותם חברי כנסת יקרים, את אותם משרדי ממשלה, בדברים שקורים בכל העולם, העולם היהודי – דברים שחייבים לטפל בהם, למגר תופעות קשות כאלה ואחרות.

משה אבוטבול: היום על שולחננו, מתוך העיתונות, התקשורת – חשד לאירוע אנטישמי בדנמרק.

משה אבוטבול: אבן הושלכה לעבר חלון אטליז כשר בקופנהגן, דבר שמסתמן יותר ויותר, אולי, כניסיון אנטישמי, כי מדובר שם על אבן שהושלכה לעבר אטליז המוכר בשר כשר, ואומר בעל האטליז שרק לחנות שלו הושלכה אבן, לעומת חנויות אחרות, ששום דבר לא קרה שם.

משה אבוטבול: והוא קורא: אתה מוזמן לעבור ברחוב, להעיף מבט ולראות שיש כאן מגמה אנטישמית.

משה אבוטבול: דבר נוסף – אנחנו רואים ונדליזם בבית הקברות היהודי בטרנוב שבפולין, שגם שם ריססו כתובות על גבי מצבות.

משה אבוטבול: אני מנצל את ההזדמנות וקורא גם לשר החוץ מר גבי אשכנזי וגם לשרת התפוצות הגב' עומר ינקלביץ' להיכנס בעובי הקורה, ומקרים כאלה – לגדוע אותם בעודם באיבם, וליצור קשר עם אותן שגרירויות באותם מקומות למנוע תופעות נלוזות כאלה.

משה אבוטבול: תודה רבה.

יריב לוין: תודה רבה.

יריב לוין: חבר הכנסת משה ארבל – לא נמצא; חבר הכנסת אלי אבידר – לא נמצא; חברת הכנסת מאי גולן – גם היא לא נמצאת; חבר הכנסת עודד פורר – איננו; חבר הכנסת אנטאנס שחאדה – אף הוא לא נמצא.

יריב לוין: חבר הכנסת בועז טופורובסקי, בבקשה.

בועז טופורובסקי: אדוני היושב-ראש, קודם כול מזל טוב, באיחור של יום.

יריב לוין: תודה רבה.

בועז טופורובסקי: חברי וחברות כנסת נכבדים, כמו בכל שבוע, גם הפעם אציין את תאונות הדרכים הקטלניות שגבו חיי אדם בשבוע החולף בדרכים.

בועז טופורובסקי: ביום שישי, 19 ביוני, נהרג גבר בן 63 בתאונת דרכים בכביש 40, סמוך לצומת גורל.

בועז טופורובסקי: באותו היום, בליל שישי, התרחשה תאונת דרכים שנשבר הלב מלספר עליה: עידן מרדכי הסיע את אחותו הקטנה נטע סטאר מרדכי יום לפני יום הולדתה ה-16, הרכיב אותה על אופנוע.

בועז טופורובסקי: הוא החליק, הוא נפצע וסטאר נהרגה באותה תאונה.

בועז טופורובסקי: עידן מחלים עכשיו בבית החולים תל השומר, אבל הפצע הנפשי שלו זה פצע קשה שייקח לו הרבה זמן להתמודד איתו.

בועז טופורובסקי: ביקרתי אותם, את יוסי וסאני, ההורים של סטאר, ואת עדן וחן, האחיות.

בועז טופורובסקי: בכלל, נושא הרכבת קטינים על אופנוע הוא נושא שכדאי וחשוב להתייחס אליו.

בועז טופורובסקי: אני מתכוון לעשות את זה כבר בימים הקרובים.

בועז טופורובסקי: התחלתי, ואני מקווה לשיתוף פעולה משרת התחבורה, מסגן שר התחבורה ומהמשרד עצמו.

בועז טופורובסקי: שלשום, ביום ראשון, 21 ביוני, נפטר גבר בן 30 לאחר שנפגע אנושות בתאונה ברחוב סוקולוב בהוד השרון.

בועז טופורובסקי: עוד באותו היום נהרג גבר בן 50 שרכבו הידרדר לוואדי בעומק 100 מטר בין פצאל למעלה אפרים.

בועז טופורובסקי: תודה.

יריב לוין: תודה רבה.

יריב לוין: חבר הכנסת אחמד טיבי, בבקשה.

אחמד טיבי: אדוני היושב-ראש, לפני שבועיים חבר הכנסת סעיד אלחרומי, אני, אוסאמה סעדי ורבים מתושבי הנגב ותושבי ח'רבת אל-וטן הפגנו מול משרדי קרן קיימת בירושלים לאות מחאה על העבודות הנעשות שם במטרה לפנות את תושבי ח'רבת אל-וטן בדרום.

אחמד טיבי: לפני יומיים הייתה הפגנה רבתי בבאר שבע, של אלפים מהתושבים, בהשתתפות רבים מחבריי.

אחמד טיבי: אני זועק את זעקתם – כולנו זועקים את זעקתם של האנשים האלה, אלפי אנשים, שמישהו שלח את קק"ל כחברה קבלנית – נדמה לי שזה המינהל – והמטרה, בסופו של דבר, לאלץ אותם להתפנות.

אחמד טיבי: התושבים מסרבים להתפנות, כי זו אדמתם.

אחמד טיבי: ב.

אחמד טיבי: לא נרשה את המעשים האלה, שבאים על גבי הריסות יום-יומיות בנגב, האזור המותקף ביותר על ידי מדיניות הממשלה, המדירה, המפלה בצורה ברורה נגד תושבי הדרום.

יריב לוין: תודה רבה.

יריב לוין: חבר הכנסת יוראי להב הרצנו, בבקשה.

יוראי להב-הרצנו: אדוני היושב-ראש, חבריי חברי הכנסת, בימים האחרונים לא מפסיקים לפנות אליי צעירים שמדברים אליי ומביעים את כאבם – שהם לא מסוגלים לעמוד בתשלומי שכר הדירה שלהם ונאלצים לחזור לבית המשפחות שלהם.

יוראי להב-הרצנו: אני צעיר חברי הכנסת.

יוראי להב-הרצנו: אני חי את המצוקה של הצעירים, ששליש מהם פשוט לא מסוגלים לעמוד בתשלומי שכר הדירה.

יוראי להב-הרצנו: מדינות רבות בעולם הכירו במצוקה הזאת של הצעירים, שהם גם הקבוצה שהכי נפגעה בתקופת משבר הקורונה.

יוראי להב-הרצנו: לפי הנתונים של התאחדות הסטודנטים הארצית, למעלה מ-80% מהצעירים בגילים 20–34 לא חזרו לשוק העבודה, ולפיכך, בלי שכר אי-אפשר לשלם שכר דירה.

יוראי להב-הרצנו: רבות ממדינות העולם התייחסו לנושא הזה.

יוראי להב-הרצנו: רק אתמול הודיע מושל ניו יורק אנדרו קואומו על הקמת קרן הלוואות ומענקים לשוכרי דירות בגובה של 100 מיליון דולר, מדינות כמו צרפת, גרמניה וצ'כיה הודיעו על הקפאת תשלומי שכר הדירה, ובישראל – אין תוכנית ואין מחשבה על שוכרי הדירות.

יוראי להב-הרצנו: פניתי היום לשר השיכון יעקב ליצמן בבקשה להבין מה התוכניות של ממשלת ישראל ביחס למצוקה ההולכת וגוברת של שוכרי הדירות.

יוראי להב-הרצנו: נמתין לתשובתו.

יוראי להב-הרצנו: תודה רבה.

יריב לוין: תודה רבה.

יריב לוין: חבר הכנסת עוזי דיין – לא נמצא; חבר הכנסת מתן כהנא – גם הוא איננו כאן.

יריב לוין: חברת הכנסת אורלי פרומן, בבקשה.

משה אבוטבול: אני רק רוצה לתקן, התכוונתי לשר החוץ גבי אשכנזי.

משה אבוטבול: אמרתי בטעות ישראל כץ.

יריב לוין: התיקון נרשם.

אורלי פרומן: אדוני היושב-ראש, חבריי חברי הכנסת, אתבל הפעם בשיר: הינה באה הרכבת / כל אחד יכול לשבת / שר עולה ושר נוסף / אל התואר הנכסף.

אורלי פרומן: / עוד קרון ועוד קרון / כבר נכנס ח"כ אחרון?

אורלי פרומן: / סגן, מנכ"ל, לשכה, עוזרים, / מזכירות, נהג, דוברים / בלי בושה מעמיסים / אך מי מימן ת'כרטיסים?

אורלי פרומן: / מי בלי שקל בכיסים / כן שילם את המיסים?

אורלי פרומן: / הנהג לוחץ על גז / אבל הקטר לא זז / והעם כבר מרוגז / כמה כסף מבוזבז.

אורלי פרומן: / אז קבוצה של אזרחים / בצמתים בוכים, מוחים / בשלטים ובדגלים / הם כותבים את המילים: / כבר הגענו עד פת לחם / מי יטה אלינו שכם / וישמע את קריאתנו?

אורלי פרומן: / לא חבל לכם עלינו?

אורלי פרומן: / כך קוראים המפגינים / וכמעט לא נענים / כי אנשי הקואליציה / משפרים עכשיו פוזיציה.

אורלי פרומן: / הם רוצים קרון קרוב / עם פינוק אישי לרוב / ולא מבינים מדוע / הקטר בראש תקוע.

אורלי פרומן: / אך אם ירימו העיניים / הם יראו שיש שם שניים / אחד קבוע, אחד חליפי / אבל רבותיי, הינה נתון סופי: / עוד לא המציאו מסילה / למערכת קטרים כפולה.

אורלי פרומן: תודה.

יריב לוין: תודה רבה.

יריב לוין: חבר הכנסת ינון אזולאי – איננו.

יריב לוין: חבר הכנסת סעיד אלחרומי, בבקשה.

סעיד אלחרומי: אדוני היושב-ראש, חבריי חברי הכנסת, הנגב ותושבי הנגב הבדואים נתונים למתקפה זו תקופה לא מבוטלת, נוסף להריסת הבתים היום-יומית ונוסף לפעולות קק"ל בח'רבת אל-וטן ובכל האזור ממזרח לתל שבע ועד שדה התעופה נבטים והניסיון להשתלט על אדמות אנשים.

סעיד אלחרומי: אתמול הייתה הפגנה גדולה של אלפים בבאר שבע.

סעיד אלחרומי: כמובן שזה לא תפס את מקומו בתקשורת, בגלל שזאת אוכלוסייה חלשה, אוכלוסייה של הפריפריה, ומי בכלל אכפת לו מהאוכלוסייה הזאת.

סעיד אלחרומי: בנוסף, היישוב ביר הדאג' מכותר זה שבועיים על ידי המשטרה.

סעיד אלחרומי: כל יום בבוקר, בשעות הבוקר, מחלקים דוחות, מכתרים את היישוב, וכל הסיפור מהמקרה שהיה לפני שבועיים באזור.

סעיד אלחרומי: העבריינים חוגגים והאנשים הפשוטים משלמים את המחיר.

סעיד אלחרומי: זהו העונש הקולקטיבי שמבצעת משטרת ישראל בביר הדאג'.

סעיד אלחרומי: תודה, אדוני.

יריב לוין: תודה רבה.

יריב לוין: חברת הכנסת אימאן ח'טיב יאסין – איננה; חבר הכנסת מנסור עבאס – גם הוא לא נמצא כאן.

יריב לוין: חבר הכנסת אלכס קושניר, בבקשה.

אלכס קושניר: כבוד היושב-ראש, חבריי חברי הכנסת, סמ"ר אורון שאול וסגן הדר גולדין ושני אזרחים – אברה מנגיסטו והישאם שעבאן א-סייד – נמצאים בשבי האויב בעזה.

אלכס קושניר: אני בטוח שאם נשאל כל אזרח או כל נבחר ציבור או כל שר, כולם יגידו שחייבים להחזיר אותם.

אלכס קושניר: אתמול נפגשתי בכנסת עם ראש המטה החברתי להשבת הבנים, מור חאייק, והוא אמר לי משפט שחדר לי ללב: אם כל אחד היה משקיע כמה דקות ביום לנושא, אולי היינו מחזירים אותם.

אלכס קושניר: היום אני לא רוצה לבוא בטענות לאף אחד, באמת.

אלכס קושניר: אני רק רוצה לבקש מכל אחד מאיתנו לא לשכוח שבזמן שאנחנו עסוקים בענייני יום-יום יש ארבעה בנים שהיום-יום שלהם שחור משחור.

אלכס קושניר: אני מבין ויודע שהעניין מורכב, אך אני גם יודע שזה חוב מוסרי של כולנו.

אלכס קושניר: וכפי שהדר היה אומר לחניכיו בבני עקיבא: גם כשנראה שאין מוצא, תמיד יש מה לעשות.

יריב לוין: תודה רבה.

יריב לוין: חבר הכנסת יעקב אשר – איננו.

יריב לוין: חברת הכנסת מאי גולן, בבקשה.

מאי גולן: אדוני היושב-ראש, חבריי חברי הכנסת, לפני שבוע בערך שודרה בערוץ 13 כתבה באמת מקוממת ודי בלתי נתפסת לישראל של 2020, של היום, שאנחנו מכירים.

מאי גולן: חברי קיבוץ ניר דוד השתלטו בעצם הלכה למעשה על נחל האסי, ומונעים מתושבי בית שאן ליהנות ממשאב ציבורי ששייך לכולם, לכולנו, לכל אזרחי מדינת ישראל.

מאי גולן: מאבק הגבולות בין קיבוץ מעגן מיכאל לג'יסר א-זרקא הוא עוד דוגמה – אגב, יש עוד כמה כאלה – לקיבוץ שגוזל את האדמות של תושבי ג'יסר, במקרה הזה, וממשיך להתרחב על חשבונם.

מאי גולן: חשוב להבהיר שבישראל של 2020 הגיע הזמן לצדק חלוקתי, והוא הגיע מזמן, במיוחד כאשר מדובר במשאבי טבע ואדמות מדינה, ולא בקניין פרטי.

מאי גולן: משום שלא מדובר במקרה בודד, כמו שהזכרתי, אלא קיבוצים נוספים פועלים כדי להשתלט על שטחים רבים, פניתי בנושא באופן דחוף לשר הפנים אריה דרעי.

מאי גולן: לא יכול להיות שקבוצה מצומצמת של אנשים תשתלט על שטחים ותקבע גבולות, ועוד על חשבונן של פריפריות ושל אוכלוסיות מוחלשות.

מאי גולן: ימי מפא"י חלפו מן העולם, ויש לציין שטוב שכך.

מאי גולן: מה שקורה היום מנציח מציאות מעוותת של אפליה מתמשכת שלא יכולה להימשך.

מאי גולן: אני אסיים במילותיו של מנחם בגין, זיכרונו לברכה, שהכיר לכולנו את המושג "הבריכות של הקיבוצים" כדי להצביע על האפליה והעושק של הקיבוצים, במיוחד מול תושבי העיירות והפריפריה, ואני מקווה מאוד ששר הפנים אריה דרעי יפעל בנושא בהקדם.

מאי גולן: תודה.

יריב לוין: תודה רבה.

יריב לוין: חברות וחברי הכנסת, תמו נאומים בני דקה.

יריב לוין: הודעה ליושב-ראש ועדת הכנסת, בבקשה.

יריב לוין: אני מבין שההודעה מחייבת הצבעה.

): תודה רבה, אדוני היושב-ראש.

): חבריי חברי הכנסת – יש לי כמה הודעות, ברשותך.

): ועדת הכנסת קבעה בישיבתה היום כי הוועדה המיוחדת לעניין נגיף הקורונה החדש תדון בהצעת חוק הארכת תקופות ודחיית מועדים (הוראת שעה – נגיף הקורונה החדש) (אישורים רגולטוריים ועיצומים כספיים), התש"ף

): –2020, מ/1329, לשם הכנתה לקריאה השנייה והשלישית.

): על כך אין צורך להצביע.

): עוד החליטה הוועדה על הוספת ממלאי מקום קבועים בוועדות האלה: בוועדת הכספים – מטעם הרשימה המשותפת יכהנו חברי הכנסת מנסור עבאס ואוסאמה סעדי כממלאי מקום קבועים; בוועדת החוץ והביטחון תכהן מטעם סיעת הליכוד חברת הכנסת מיכל שיר כממלאת מקום קבועה.

): גם על כך אין צורך בהצבעה.

): על ההודעה הזאת צריך הצבעה: הכנסת החליטה בישיבתה מיום ל' בסיוון התש"ף, 22 ביוני 2020, להעביר את הצעות החוק הבאות לדיון בוועדה המיוחדת לעניין נגיף הקורונה החדש ולבחינת היערכות המדינה למגפות ורעידות אדמה: הצעת חוק להארכת תוקפן של תקנות שעת חירום (נגיף הקורונה החדש) (אזור מוגבל), התש"ף

): –2020, מ/1330; הצעת חוק להארכת תוקפן של תקנות שעת חירום (נגיף הקורונה החדש) (בידוד במקום לבידוד מטעם המדינה), התש"ף

): –2020, מ/1331.

): ועדת הכנסת ממליצה לכנסת לשנות את החלטתה ולהעביר את הצעות החוק האמורות מהוועדה המיוחדת לדיון בוועדת החוקה, חוק ומשפט לשם הכנתן לקריאה השנייה והשלישית.

): תודה.

יריב לוין: תודה רבה.

יריב לוין: נאפשר לך להגיע למקומך, ונעבור להצבעה על הודעת יושב-ראש ועדת הכנסת.

יריב לוין: הצבעה.

יריב לוין: הצבעה מס' 1 בעד הצעת ועדת הכנסת – 3 נגד – אין נמנעים – אין הצעת ועדת הכנסת להעביר את הצעת חוק להארכת תוקפן של תקנות שעת חירום (נגיף הקורונה החדש) (אזור מוגבל), התש"ף

יריב לוין: –2020, ואת הצעת חוק להארכת תוקפן של תקנות שעת חירום (נגיף הקורונה החדש) (בידוד במקום לבידוד מטעם המדינה), התש"ף

יריב לוין: –2020, מהוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה לוועדת החוקה, חוק ומשפט נתקבלה.

קריאה: – – –

יריב לוין: כן, אני אוסיף את מי שמקומו ביציע ונמצא כאן, אין שום בעיה.

יריב לוין: חבר הכנסת בוסו – בעד.

יריב לוין: אם כך, יש לנו ארבעה בעד – – –

קריאה: – – –

יריב לוין: אה, סליחה, חבר הכנסת אבוטבול, אתה מבחינתי פה כל הזמן.

יריב לוין: אז גם אתה מתווסף, נכון, אז חמישה.

יריב לוין: אז אם כך, חמישה בעד, אין מתנגדים ואין נמנעים.

יריב לוין: אני קובע שהודעת יושב-ראש ועדת הכנסת התקבלה ואושרה.

יריב לוין: אם כך, חברות וחברי הכנסת, תם סדר-היום.

יריב לוין: הישיבה הבאה תתקיים מחר, יום רביעי, ב' בתמוז התש"ף, 24 ביוני 2020, בשעה 11:00 בבוקר.

יריב לוין: ישיבה זו נעולה.